KBANK ปิดสาขาแหลมฉบัง 14 วัน ลุยบิ๊กคลีนนิ่งหลังพบผู้ป่วยโควิด-19 เข้าใช้บริการ
KBANK ปิดสาขาแหลมฉบัง 14 วัน ลุยบิ๊กคลีนนิ่งหลังพบผู้ป่วยโควิด-19 เข้าใช้บริการ
KBANK ปิดสาขาแหลมฉบัง 14 วัน ลุยบิ๊กคลีนนิ่งหลังพบผู้ป่วยโควิด-19 เข้าใช้บริการ %
5 มี.ค. 2563

สืบเนื่องจากนพ.สุวรรณชัย วัฒนายิ่งเจริญชัย อธิบดีกรมควบคุมโรค กระทรวงสาธารณสุข (สธ.) แถลงข่าววันนี้ (5 มี.ค.63) ว่า พบผู้ติดเชื้อไวรัสโคโรนาสายพันธุ์ใหม่ (โควิด-19) เพิ่ม 4 ราย เป็นชาวอิตาลี ชาวจีน และชาวไทย 2 ราย ทั้งหมดเป็นผู้เดินทางมาจากประเทศอิตาลีและอิหร่าน
ทั้งนี้ ล่าสุด ธนาคารกสิกรไทย จำกัด (มหาชน) หรือ KBANK ออกประกาศปิดสาขาแหลมฉบังเป็นเวลา 14 วัน ตั้งแต่วันที่ 5 – 18 มี.ค.2563 และจะดำเนินการทำความสะอาด ฆ่าเชื้อโรค และอบโอโซน (Big Cleaning) ทุกชั้นทั้งอาคารรวมถึงให้พนักงานกักตัวเองในที่พักเป็นเวลา 14 วันอีกด้วย ทั้งนี้เพื่อความปลอดภัยและสุขอนามัยของลูกค้าและพนักงาน เนื่องจากผู้ป่วยติดเชื้อไวรัสโควิด-19 ชาวอิตาลีได้เดินทางมาใช้บริการที่สาขาดังกล่าว
